Document ID: /fineweb-2-swissfilter-quality_10-filterrobots/filtered/00092.jsonl.gz/112

Ο Πολιτιστικός Σύλλογος Λιβαδεριωτών ιδρύθηκε το 1975 στη Ζυρίχη. Σκοπός του ήταν η διατήρηση των εθίμων της Ελλάδας χωρίς αυτό να σημαίνει ότι λειτούργησε αρνητικά στην ενσωμάτωση των Λιβαδεριωτών στην κουλτούρα της Ελβετίας.
Το 1980 ιδρύθηκε και ο αθλητικός σύλλογος από μέλη του Πολιτιστικού Συλλόγου και με τι στήριξη όλών των Λιβαδεριωτών έφθασε μέχρι την 2 Λίγκα στο Ελβετικό πρωτάθλημα γεγονός που έκανε υπερήφανους όλους τους Έλληνες της Ελβετίας.Ο πολιτιστικός και ο Αθλητικός σύλλογος είχαν πάντα ως στόχο να αποκτήσουν την δική τους αίθουσα για να μπορέσει να λειτουργεί η δανειστική βιβλιοθήκη, το τμήμα χορού, οι γενικές συνελεύσεις των συλλογών με όραμα να μετατραπεί μακροπρόθεσμα σε τόπο συνάντησης όλων των Ελλήνων της Ελβετίας και των επισκεπτών από την Ελλάδα.
Σιγά σιγά η ιδέα των συλλογών άρχισε να υλοποιείται. Το πρώτο βήμα έγινε τους πρώτους μήνες του 1994. Οι Λιβαδεριώτες της Ελβετίας συναντιόνταν, κάθε παρασκευή, σε μια μικρή αίθουσα που ήταν στο Αουτσελκ στο Οέρλικον. Στη συνέχεια οι παραπάνω συναντήσεις πραγματοποιούνταν, στην παραπάνω αίθουσα, σε καθημερινή βάση μέχρι και τον Μάρτιο του 1997.Από το Μάρτιο του 1997 μέχρι το Σεπτέμβριο του 2007 λειτουργούσε το ¨Στέκι¨ των συλλόγων που βρίσκεται στην Οδό Μπάντενερ 332 υπο την διεύθυνση του Παπαχαρισίου Φωτίου και Χρήστου Δισερή αρχικά και στην συνέχεια υπο τη διοίκηση του Χρήστου Δισερή. Από την πρώτη Οκτωβρίου 2007 το στέκι λειτουργεί υπο νέα διεύθυνση.
Κατά την διάρκεια της δεκαετούς λειτουργίας του, εκτός από τις πολιτιστικές εκδηλώσεις, το ¨Στέκι¨ μας φιλοξένησε κατά καιρούς διάφορες προσωπικότητες του Ελληνισμού. Όπως τον πρόεδρο του παγκόσμιου απόδημου Ελληνισμού Άντριου Αθενς, τον πρώην γραμματέα του απόδημου Ελληνισμού Γρηγόρη Νιώτη, τον σημερινό υπουργό εθνικής αμύνης Ε. Μειμαράκη. Τους πρώην υφυπουργός εθνικής αμύνης Λωτίδη και Φωτιάδη. Τον βουλευτής Γ.Μαγκάκης, τον περιφερειάρχη δυτικής Μακεδονίας κ. Λεούδης, τον βουλευτής Χαλκιδικής κ.Παπά, τον σημερινό δήμαρχο Πειραιά Π. Φασούλα, τον πρώην Νομάρχη Κοζάνης Πασχάλη Μιτλιάγκα, τους βουλευτές του νομού Κοζάνης Βλαχόπουλο, Τσαρτσώνη και Νταλαμήτρο, τους προέδρους της κοινότητας Λιβαδερού Θ. Παπαχαρισίου , Π. Φαρμάκη και Ε. Δισερή.
Επίσης το ¨Στέκι¨του Συλλόγου επισκέφτηκε ο πρόεδρος του αγροτικού συνεταιρισμού Κρόκου, ο Δικηγορικός σύλλογος Κοζάνης, το δημοτικό θέατρο Κοζάνης, οι παλαίμαχοι ποδοσφαιριστές της ΔΕΗ Κοζάνης και η ομάδα της Αναγέννησης Λιβαδερού.
Οι καλλιτέχνες όπως η Καλλιόπη Βέττα με το συγκρότημα ¨Κονάκι¨, ¨τα παιδιά της Πάτρας¨, η Νάσια Κονιτοπούλου, η Μαρία Κατινάρη, ο Γιώργος Μαργαρίτης, η Έφη Θώδη, ο Μιχάλης Βιολάρης, ο Νίκος Νίκος και άλλα δημοτικά συγκροτήματα από την Ελλάδα.
Το στέκι λειτουργεί και θα συνεχίσει να λειτουργεί στην παραπάνω διεύθυνση.
Τέλος κατά την διάρκεια του Ευρωπαϊκού Πρωταθλήματος Ποδοσφαίρου 2008 που θα διεξαχθεί στην Ελβετία το ¨Στέκι¨ περιμένει όλους τους Έλληνες που θα επισκεφθούν την Ζυρίχη για κάθε πληροφορία και εξυπηρέτηση.
Το στέκι διαθέτει αίθουσα 80 ατόμων, δορυφορική τηλεόραση, Ελληνική κουζίνα και δύο γραφεία των συλλόγων.